open-index/open-wikipedia-markdown huggingface dataset:
המרוץ לדראג של רו פול: עונה 12

**העונה השתים עשרה של [[המרוץ לדראג של רו פול]] **שודרה החל מה-28 בפברואר עד ה-29 במאי 2020 בערוץ VH1. המנצחת של העונה קיבלה אספקה של איפור מאנסטסיה בוורלי הילס ופרס כספי בסך 100,000 דולר.

המנצחת של העונה היא ג'יידה אסנס הול, כשהיא מקדימה את ג'יג'י גוד וקריסטל מת'יד שהגיעו למקום השני. חביבת העונה, שנבחרה על ידי שאר המשתתפות, היא היידי אן קלוזט. זאת הפעם הראשונה בהיסטוריית התוכנית שגם המנצחת וגם חביבת העונה הן ממוצא אפרו-אמריקאי.

בעונה זו השתתפה ג'קי קוקס, היא המלכה הראשונה ממוצא איראני בתוכנית וניקי דול, המלכה הצרפתייה הראשונה בתוכנית. שתיהן תושבות ניו יורק.

## מתמודדות
הפרטים (שמות, גילאים וערים) נכונים לזמן הצילומים.

## פסילתה של שרי פאי
ב-4 במרץ, יומיים לפני הבכורה השנייה של העונה, בן שימקוס, שחקן בן 25, פרסם בפייסבוק פוסט על כך שג'ואי ג'וג'לימלי, שהתמודד העונה בתחרות כמלכת הדראג שרי פאי, התחזה בעבר לסוכנת ליהוק לשחקנים בשם "אליסון מוסי". כחלק מההתחזות, "אליסון" גרמה לשימקוס להאמין שהוא צריך לצלם סרטונים רבים ולשלוח אותם אליה על מנת לקבל תפקידים במחזות ברודוויי. הסרטונים כללו גם תכנים מיניים ואף פיתוח גוף שבעטיו נטל שימקוס תוספי תזונה וסטרואידים. יום לאחר מכן פורסמה במגזין באזפיד כתבה על ארבעה גברים נוספים שרומו על ידי גוג'לימלי תחת אותה דמות מזויפת. עד ל-6 במרץ הצטברו האשמות משבעה גברים שטוענים לרמאות וניצול בשיטות דומות על ידי גוג'לימלי.

גוג'לימלי פרסם מיד לאחר מכן התנצלות בפוסט בחשבון הפייסבוק שלו כשרי פאי, ואף כתב שהוא מקבל עזרה נפשית. בעקבות כך VH1 פרסמו הודעה לפיה שרי פאי נפסלת מהתחרות, לא תגיע לגמר ולא תוכל לנצח. עם זאת, מתוך כבוד לעבודה הקשה של שאר המלכות בתחרות, הוחלט להמשיך את שידורי העונה כרגיל כאשר דמותה של שרי פאי נחתכה במידת האפשר מהפרקים. שרי פאי ניצחה בשני אתגרים של התוכנית ואת כסף הניצחון שלה העבירה ההפקה לצדקה עבור ארגון להט"בי - פרויקט טרוור. ב-15 במאי התברר ששרי פאי העפילה לגמר יחד עם שלוש מתמודדות נוספות אך היא לא לקחה בו חלק או צוינה בו.

## מעקב

## קרבות הליפ סינק

## שופטים אורחים

## פרקים
בעונה זו שודרו 14 פרקים. בתחילת העונה צולמו שתי בכורות והמתמודדות חולקו ביניהן, בדומה לבכורה של עונה 6.

בסיום פרקים 9–12 של עונה זו במקום פרק של "רופול: הכול בחוץ". שודר פרק של "המרוץ לדראג של רופול: VIP" ולאחריו שודר הפרק הרגיל של "רופול: הכול בחוץ".

בעקבות התפרצות נגיף הקורונה בעולם ובארצות הברית בפרט, הועלו חששות לקיומו של הגמר, שמאז עונה 4 של הסדרה מצולם באולם הופעות עם קהל מעריצים. ב-15 במאי הודיעה VH1 שהגמר ופרק האיחוד יתקיימו במועדם הרגיל ויערכו במתכונת מיוחדת כאשר כל המלכות והשופטים נמצאים בביתם. בגמר הגדול ביצעה השלישייה המובילה שלושה סבבי ליפ סינק במטרה לקבוע את המנצחת. הראשון היה ליפ סינק של הפנים בלבד, השני היה ליפ סינק לשיר לבחירתן של המלכות והן הורשו לבנות בביתן סט ולצלם ולערוך את הסרטון כרצונן. עבור הליפ סינק השלישי, לשיר Survivor של להקת דסטיניז צ'יילד, שלחה ההפקה ציוד לכל אחת מהמלכות לבנייה של תפאורה זהה.

הפרק כלל קטעים של כל משתתפות העונה שהציגו את תלבושות הגמר שלהן, מיצג תודה לעובדים חיוניים בזמן מגפת הקורונה, הופעות אורח של דולי פרטון ושל אורחים נוספים שהיו שופטים בעונה, הכתרה של חביבת העונה על ידי קודמתה מהעונה ה-11, נינה ווסט, וההכתרה של מנצחת העונה על ידי מנצחת העונה שעברה, איבי אודלי.

## מדרוג

## הערות שוליים

קטגוריה:עונות המרוץ לדראג של רו פול
קטגוריה:תוכניות להט"ב אמריקאיות
קטגוריה:דראג
דבר שאינו מסוים

**דבר שאינו מסוים** הוא מונח תלמודי המתאר דבר שאין לו שום הגדרה ברורה כגון כמות או סימן מיוחד.

## דיניו

### קניין
בדיני קניין, במקרה שאדם אמר "כל קרקעותי אני מוכר לך חוץ מקצת מהם" בלי לפרש חוץ ממה, או "אני מוכר לך קרקע מקרקעותי", ולא פירש איזה מהם. בשולחן ערוך נפסק שהמקנה לחברו דבר שאינו מסוים, ואין מינו ידוע - לא קנה. עם זאת כשעשו קניין סודר בבית דין חשוב מועיל ככל אסמכתא.

השולחן ערוך מביא מקרה שקניין כזה מועיל "אם אמר לו: חלק כך וכך בשדה פלונית, הואיל וסיים השדה, אף על פי שלא סיים החלק, נוטל אותו חלק מהפחות שבאותה שדה", כיוון שהמוכר יכול להקצות את הקרקע הפחותה כרצונו והמוציא מחברו עליו הראיה.

### שבועה
לגבי שבועה מבואר בתלמוד שבמקרה ש"אמר לו בית מלא מסרתי לך, וכיס מלא מסרתי לך, וזה אומר מה שהנחת אתה נוטל". הדין הוא שלא נשבעים על דבר שאינו מסוים במידה, במשקל ובמנין. המכילתא לומד דין זה מ מה כסף שדרכו להימנות, אף כלים שדרכם להימנות, להוציא דבר שאינו מסוים שאי אפשר למנותו. התוספות לומד דין זה מ"כי הוא זה", דווקא מסוים.

### תשלומי כפל
נידון דבר שאינו מסוים לגבי תשלומי כפל בגנבה הוא לפי רש"י דבר שאין לנגנב סימן בו, לעומתו לדעת התוספות הפרוש הוא שהנגנב טען טענה לא ברורה כגון "בית מלא מסרתי לך" ולא ברור מה הכיל הבית, לדעת הרשב"א מדובר על דבר שאינו שלם. התלמוד בבלי במסכת בבא קמא ממעט מ"שַׂלְמָה" דבר שאינו מסוים, שעליו לא משלמים תשלומי כפל. הרמב"ם השמיט דין זה, כיוון שלשיטתו "שַׂלְמָה" נצרכת לגופה, שגם גונב שלמה חייב בכפל.

## קישורים חיצוניים
* 

## הערות שוליים

קטגוריה:מונחים תלמודיים
קטגוריה:כללים ועקרונות בהלכה
חלאופילו פלייטר

**חלאופילו סברינו רודוואלד האסלביינק פלייטר** (בהולנדית: **Gleofilo Sabrino Rudewald Hasselbaink Vlijter**; נולד ב-17 בספטמבר 1999) הוא כדורגלן סורינאמי המשחק בעמדת החלוץ בקבוצה OFK בלגרד.

## קריירת מועדונים
פלייטר התחיל את הקריירה שלו בקבוצת רובינהוד המקומית, ואף שיחק באקדמיית פיניקס אולסטארס הג'מייקנית. בינואר , פלייטר היה מועמד להצטרף לגנק ואוסטנדה, אך בסופו של דבר נשאר בסורינאם. בשנת  הצטרף פלייטר לקבוצה הבוגרת של המועדון. בינואר  היה מועמד להצטרף לפיינורד רוטרדם, אך לא הצליח להשיג אישור עבודה.

ב-9 בינואר 2018 הצטרף פלייטר לקבוצת הנוער של עירוני קריית שמונה עד לסיום העונה, עם אופציה לחתימה לשלוש שנים. במדי קבוצת הנוער רשם פלייטר חמישה שערים ב-14 משחקים, ובסיום העונה עזב את קריית שמונה.

בקיץ  חתם פלייטר בטורפדו כותאיסי מליגת העל הגאורגית.

באוגוסט  חתם פלייטר לשנתיים באריס לימסול מהליגה הקפריסאית השנייה. בהופעת הבכורה שלו בקבוצה כבש שלושער, בניצחון נגד א.א.ז. זאקאיקו. את הופעת הבכורה שלו במסגרת הליגה ערך בהפסד 0–1 לאלקי אורוקליני.

ב-20 במאי 2020 סיכם בבית"ר ירושלים. ב-4 באוגוסט 2020 חתם על חוזה לשלוש שנים בקבוצה. ב-17 בדצמבר 2020, לאחר פציעה שהשביתה אותו, ערך את הופעת הבכורה שלו במדי בית"ר ירושלים נגד עירוני קריית שמונה באותו משחק גם כבש את שער הבכורה שלו.

ב-15 במאי 2022 כבש צמד ראשון במדי בית"ר ירושלים, במשחק האחרון של עונת 2021/2022 מול עירוני קריית שמונה, שהסתיים בתוצאה 3-3, והגיע לחמישה שערי ליגה בעונה זו. ב-13 בספטמבר 2022 שוחרר מהקבוצה במסגרת השאלה עד לתום העונה להפועל רמת גן.

ב-19 באוגוסט 2023 חתם בדוקסה קאטוקופיה מליגת העל הקפריסאית.

בקיץ  חתם בקבוצת OFK בלגרד מליגת העל הסרבית.

## קריירה בינלאומית
בצעירותו שיחק פלייטר בנבחרות הצעירות של סורינאם. ב-30 באפריל 2015 ערך את הופעת הבכורה שלו בנבחרת הבוגרת, במשחק ידידות נגד . ב-5 בספטמבר 2019 כבש צמד בניצחון 0–2 נגד . שלושה ימים לאחר מכן כבש רביעייה בניצחון 0–6 נגד .

לזכותו של פלייטר 14 שערים, אותם כבש ב-20 הופעות בלבד והוא מלך שערי הנבחרת בכל הזמנים בצוותא עם סטפנו רייסל.

## חיים אישיים
פלייטר, הוא אחיינו של כדורגלן העבר ג'ימי פלויד האסלביינק ובן דודו של הכדורגלן נייג'ל האסלביינק.

## קישורים חיצוניים

## הערות שוליים

קטגוריה:כדורגלנים סורינאמים
קטגוריה:חלוצי כדורגל סורינאמים
קטגוריה:כדורגלני טורפדו כותאיסי
קטגוריה:כדורגלני אריס לימסול
קטגוריה:כדורגלני בית"ר ירושלים
קטגוריה:כדורגלני הפועל רמת גן
קטגוריה:כדורגלני דוקסה קאטוקופיה
קטגוריה:כדורגלני OFK בלגרד
קטגוריה:כדורגלנים זרים בישראל
קטגוריה:כדורגלני נבחרת סורינאם
קטגוריה:ספורטאים זרים בגאורגיה
קטגוריה:ספורטאים סורינאמים בישראל
קטגוריה:ספורטאים זרים בקפריסין
קטגוריה:ספורטאים זרים בפינלנד
קטגוריה:ספורטאים זרים בסרביה
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:סורינאמים שנולדו ב-1999
2099 (שיר)

**2099** הוא שיר של הזמרת הבריטית צ'ארלי XCX בהשתתפות הזמר האוסטרלי טרוי סיון. השיר הופץ ב-10 בספטמבר 2019 כסינגל השיווקי הרביעי והאחרון מאלבום האולפן השלישי של צ'ארלי XCX, הנקרא על שמה, Charli. השיר הופק על ידי אלכסנדר גיא קוק (A. G. Cook) ו-Ö.

## רקע וקידום מכירות
השיר הוא שיתוף הפעולה השני בין האומנים, לאחר שיתוף הפעולה בעבר של השיר "1999" בשנת 2018. השיר הוצג לראשונה על ידי צ'ארלי XCX וסיון, שביצעו אותו בשידור חי בפסטיבל מוזיקת הגאווה שלהם "Go West Fest" בלוס אנג'לס ב-7 ביוני 2019. השיר תואר כהמשך לשיתוף הפעולה הראשון שלהם "1999".

## הרכב
בריאיון למגזין Paper, צ'ארלי השוותה את השיר למסע לחלל. בהערה על ההקשר הלירי, היא סברה כי "זה הרגיש די פואטי, אני מניחה, לסיים ב"2099" עם טרוי, ללכת לעתיד, שנה אחרת". באשר למשמעות עמוקה יותר של השיר, עם זאת, היא הראתה ש"אתה יכול לפרש אותו כמה שאתה רוצה, אבל גם אם אתה לא רוצה, זה בסדר". היא הרחיבה בנוסף על הסיום של השיר ואמרה שהיא הרגישה שהוא "כל כך מוגזם ואגרסיבי".

## ביקורת
אמילי זמלר ממגזין רולינג סטון תיארה את השיר כ"שיר עתידני וסינת'-כבד (synth-heavy)" וציינה כי "הזוג משתף שירה על גבי שכבות צליל". ג'יימס רטיג מהמגזין האינטרנטי Stereogum העדיף את הקלטת האולפן על הגרסה החיה, וקבע כי "ההקלטה הנכונה שלו נשמעת עוד יותר טוב, פלקס עתידני שמסתכל קדימה במקום אחורה". כשכתב ל-Vulture, קרייג ג'נקינס הדגיש את הביצוע של סיון בשיר, ואמר כיצד הוא "מדגיש שוב ושוב את השברירות המסתורית הטבעית של קולו", והצביע על כך ש"אתה יכול כמעט לדמיין את "2099" כחפץ שנחשף בעתיד רחוק".

## קליפ
[שמאל|ממוזער| צ'ארלי XCX רוכבת על [אופנוע ים, כשברקע רוכב אחר מבצע סלטות. מעריצים העלו השערות לגבי זהות הרוכב ברקע שביצע את הסלטות – האם הוא היה סיון עצמו או כפיל פעלולים שהוא השתמש בו לצורך הפעלול.]]
הקליפ לשיר שוחרר ב-17 בספטמבר 2019 ובוים על ידי Bradley&Pablo. בקליפ ניתן לראות את הזמרים רוכבים על אופנועי ים ומבצעים כמה סלטות. אלכס רוברט רוס ממגזין The Fader השווה את המרכיבים החזותיים לאלו של ג'יימס בונד. טריי אלסטון מ-MTV הניח שהסרטון מתקיים ב"עתיד" והצביע על כך ששני הזמרים באופן ברור "עושים חיים". צ'ארלי XCX עצמה תיארה את הסרטון בתור "הסרטון הטוב ביותר אי פעם".

## קישורים חיצוניים

## הערות שוליים

קטגוריה:שירי טרוי סיון
קטגוריה:שירי צ'ארלי XCX
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי צ'ארלי XCX
קטגוריה:שירים על מסע בזמן
מקסימיליאנו מסה

**מקסימיליאנו אדוארדו מסה** (בספרדית: **Maximiliano Eduardo Meza**; נולד ב-15 בדצמבר 1992) הוא כדורגלן ארגנטינאי המשחק בעמדת הקשר בריבר פלייט.

## קריירת מועדונים
מסה התחיל את הקריירה שלו במחלקת הנוער של חימנסיה לה פלאטה. ב-10 בדצמבר 2012, ערך את הופעת הבכורה שלו בקבוצה הבוגרת במשחק הליגה נגד דפורטיבו מרלו. עונה לאחר מכן עת עלתה חימנסיה לליגת העל הארגנטינאית, הפך לשחקן הרכב בקבוצה הבוגרת. ב-8 באוקטובר 2013, הבקיע את שער הבכורה שלו בקבוצה בניצחון 1–2 נגד ולז סארספילד.

ב-18 בספטמבר 2016, חתם באינדפנדיינטה. 4 ימים לאחר מכן, ערך את הופעת הבכורה שלו בקבוצה במשחק במסגרת בשמינית גמר גביע סודאמריקנה נגד שאפקואנסה הברזילאית. בעונה שלאחר מכן, מסה היה שותף לזכייה של הקבוצה בגביע סודאמריקנה.

בשנת , מסה חתם במונטריי מליגת העל המקסיקנית. בעונתו הראשונה, מסה זכה עם הקבוצה בליגת האלופות היבשתית.

באוגוסט  חתם בריבר פלייט.

## קריירה בינלאומית
במרץ , מסה זומן לראשונה לסגל נבחרת ארגנטינה לקראת משחקי ידידות נגד  ו. ב-27 במרץ 2018, ערך את הופעת הבכורה שלו בנבחרת בהפסד 1–6 לספרד.

מסה, השתתף עם הנבחרת במונדיאל 2018.

## תארים
; אינדפנדיינטה
*גביע סודאמריקנה: 2017
*גביע סורוגה בנק: 

; מונטריי
*ליגת העל המקסיקנית: אפרטורה 
*לית האלופות של אמריקה הצפונית: 

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני חימנסיה לה פלאטה
קטגוריה:כדורגלני אינדפנדיינטה
קטגוריה:כדורגלני מונטריי
קטגוריה:כדורגלני ריבר פלייט
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:ספורטאים ארגנטינאים במקסיקו
קטגוריה:ארגנטינאים שנולדו ב-1992
אמילי בוואן

**אמילי גרייס בוואן** (באנגלית: **Emily Grace Bevan**; נולדה ב-11 באוגוסט 1982) היא שחקנית אנגלייה. 

## ביוגרפיה
בוואן נולדה בשרוסברי שבשרופשייר. אביה היה מנהל בית ספר לבנים ואמה הייתה מיילדת. היא הבת הצעירה במשפחה בת ארבעה ילדים. בוואן למדה ב-Royal Central School of Speech and Drama, וסיימה תואר מאסטר באמנויות.

היא ידועה בעיקר מהופעותיה במיני-סדרה "כיסא פנוי" ובסדרה "In the Flesh". ב-2015 שיחקה בעונה השביעית של הסדרה "דוק מרטין" בתפקיד הפסיכולוגית ד"ר טימוני.

## פילמוגרפיה
### קולנוע

### טלוויזיה

## תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982
וילק

**וילק** או **ווילק** (Wilk) הוא שם משפחה ממקור סלאבי שפירושו: "זאב".

## הערות שוליים

קטגוריה:שמות משפחה
ליברליזם תרבותי

**ליברליזם תרבותי** הוא סוג של ליברליזם שמעלה על נס את ההשתחררות מנורמות חברתיות, כמילותיו של הנרי דייוויד תורו: "צעדה למקצבו של מתופף אחר". ליברלים תרבותיים מאמינים כי אין על החברה להטיל קוד התנהגות ספציפי והם רואים את עצמם מגנים על זכויותיהם המוסריות של הסרבנים לבטא את זהותם בכל מקרה שהם רואים לנכון, כל עוד הם לא פוגעים באיש. מלחמות התרבות בפוליטיקה הן בדרך כלל חילוקי דעות בין ליברלים תרבותיים ושמרנים תרבותיים, שכן ליברלים תרבותיים מתנגדים בתוקף לצנזורה או לכל סוג של פיקוח על חומר מדובר או כתוב. הם מאמינים כי יש להשאיר את מבנה משפחתו ואת אופי הנישואין להחלטה האישית של היחיד והם טוענים כי כל זמן שאדם אינו פוגע בזולת, שום סגנון חיים אינו טוב יותר מטבעו. מכיוון שהליברליזם התרבותי מבטא את המימד החברתי של הליברליזם, הוא מכונה לעיתים קרובות "ליברליזם חברתי", אך אינו זהה לאידאולוגיה הפוליטית המכונה ליברליזם חברתי. כמו כן ליברליזם תרבותי הוא מופיע הרבה פעמים כחלק מפרוגרסיביות.

## ליברליזם תרבותי בישראל
החל מראשית הציונות מתחולל מאבק תרבותי בחברה היהודית בין הקבוצה החילונית-ליברלית לבין הקבוצה הדתית-לאומית. הפרטים המשתייכים לקבוצות הדתיות אינם חולקים עם הציבור החילוני את הערכים הליברליים ברמה האישית, הפוליטית, החינוכית והמשפטית. ההישגים הפוליטיים של החרדים בתחום הנישואים והגירושים, גיור, כשרות, שמירת שבת וכו' הביאו להשלטתן של נורמות דתיות על כלל הציבור בישראל.

גם קבוצת הציונות הדתית, הרואה ערך מרכזי בהשפעה על הצביון המדינתי הכללי, וכן קבוצת הדתיים המסורתיים שרואה ערך עליון בשימור הזהות המסורתית, אינן מעוניינות בליברליזם תרבותי שיביא להבנתן לאובדן הזהות והצביון הדתי של החברה הישראלית.

עם זאת, בשנים האחרונות ניתן להבחין בהעשרתו של השיח הליברלי ברגישות רב-תרבותית והשיח אודות קיומה של חוקה בישראל הפך משיח של מאבק לשיח של בנייה, המבקש להשיג הסכמה בין הקבוצות השונות (הסטטוס קוו בישראל בנושא השבת). מהלך זה משקף תהליך קבוצתי רחב יותר, שבו הקבוצות היהודיות המרכזיות בישראל מכירות בהיותה של ישראל חברה רב-תרבותית, ומחפשות נוסחאות שייטיבו את החיים המשותפים של הקבוצות השונות בישראל.

מעבר לכך, בהקשר הישראלי יש לציין שהשגת הסדר חוקתי מוסכם של הרוב היהודי עם המיעוט הלא יהודי עשויה להיות משימה מורכבת אף יותר מהשגת הסדר פנימי יהודי.

## הביקורת על הליברליזם התרבותי
המרקסיזם הוא הזרם העיקרי שמציע אנטי תזה לליברליזם. מרקס טוען שאין כזה דבר טבע אדם, ועל כן אין כזה דבר תרבות או תודעה נולדת ושייכת לאדם עצמו כפי שגורס הליברליזם התרבותי, שכן הוויה מייצרת תודעה. כלומר, הנסיבות הכלכליות אשר בהן חי האדם מייצרות את התודעה שהוא מאמין בה. ולכן, כדי לשחרר בן אדם ולתת לו חופש ביטוי והזדהות יש לתת לו קודם את השליטה במצבו הכלכלי ובייצור שהוא מייצר. לפיכך, הליברליזם לדעת המרקסיסטים הוא חופש מדומיין.

## הערות שוליים

קטגוריה:ליברליזם
קרול ביילין

הרַבָּה **קרול בת' ביילין** (בשם מלא באנגלית: **Carole Beth Balin**  נולדה ב-29 בספטמבר 1964, אנדובר , מסצ'וסטס) היא רבה רפורמית אמריקנית, פרופסור להיסטוריה בהיברו יוניון קולג' בניו-יורק.

## קורות חייה
קרול ביילין נולדה ב-1964 באנדובר , מסצ'וסטס. אימה מרסיה ביילין הייתה אשת שיווק ואביה תיאודור ביילין היה מהנדס. באוגוסט 1988 נישאה למיכאל גרטצמן, שהוא עורך דין, לזוג 3 צאצאים.

## השכלה ומסלול מקצועי
לביילין תואר ראשון פי בטא קפא בהיסטוריה ממכללת ולסלי, 1986. תואר שני בספרות עברית מההיברו יוניון קולג' – מכון למדעי היהדות, 1989. תואר שני נוסף  מאוניברסיטת קולומביה. דוקטורט בהיסטוריה, גם כן מקולומביה, בהנחיית פרופסור יוסף חיים ירושלמי, 1998.

ביילין הייתה מרצה אורחת במכון ללימודים יהודיים מתקדמים במוסקבה ב-1995. היא הצטרפה לסגל ההיברו יוניון קולג' בניו יורק כפרופסור משנה להיסטוריה יהודית ב-1997. ב-2004 קודמה לדרגת פרופסור חבר, וב-2006 לפרופסור מן המניין. בשנים 1999 עד 2003, שימשה במקביל כחברת סגל בתוכנית ההכשרה של קרן וקסנר.

משמשת כיו"ר מועצת המנהלים של ארכיון הנשים היהודיות.

תחומי המחקר של ביילין כוללים: היסטוריה של יהודי מזרח אירופה ויהודי ארצות הברית, היסטוריה של התנועה הרפורמית, ונושאי מגדר.

## פעילות כרבה
* ביילין הוסמכה כרבה ב-1991, ומונתה כרבה בבית הכנסת הרפורמי בקינלון ניו ג'רזי .
* אוצרת של "התפתחות טקס הבת מצווה" ("Bat Mitzvah Comes of Age") תערוכה ניידת של המוזיאון להיסטוריה של יהדות ארצות הברית  המציגה את התהליך של השתרשות טקס הבת מצווה.

## ספרים
* "לחשוף את ליבנו:סופרות יהודיות ברוסיה הצארית" (To Reveal Our Hearts: Jewish Women Writers in Tsarist Russia), הוצאת ההיברו יוניון קולג' - 2003.
* "אֲחָיוּת: היסטוריה של 100 שנות נשים ביהדות הרפורמית" (Sisterhood: A Centennial History of Women of Reform Judaism), הוצאת ההיברו יוניון קולג' - 2013.
* "לצעוד על קרקע חדשה: מבחר מכתבי חוה שפירא" (To Tread on New Ground': Selected Hebrew Writings of Hava Shapiro), הוצאת אוניברסיטת וויין - 2014.
* הספר יצא עוד קודם לכן בעברית בשם "בהיכנסי עתה", הוצאת רסלינג - 2008.

## קישורים חיצוניים
* CV של ביילין
* דרשה של בלין
* ביילין באתר של ההיברו יוניון קולג'
* מאמר של ביילין על ההיסטוריה של טקס בת המצווה ב-huffpost

## הערות שוליים

קטגוריה:רבניות רפורמיות
קטגוריה:רבנים רפורמים אמריקאים
קטגוריה:סגל היברו יוניון קולג'
קטגוריה:בוגרות מכללת ולסלי
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:בוגרות היברו יוניון קולג'
קטגוריה:בוגרי היברו יוניון קולג'
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
פרסי BMI

**פרסי BMI** הם טקסי פרסים שנתיים לפזמונאים, מלחינים ומפיצי מוזיקה בז'אנרים שונים. את הטקסים עורך איגוד Broadcast Music, Inc.  , שמושבו בארצות הברית. פרסי ה-BMI ניתן במספר טקסים, בהם:
* פרסי BMI הלטיניים
* פרסי הפופ של BMI (מאז 1952)
* פרסי BMI לקולנוע ולטלוויזיה. ניתנים מאז 1985 למלחינים הטובים ביותר של מוזיקה לסרט או לתוכנית טלוויזיה. אין מועמדויות לפרס, והזוכים חייבים להיות חברים באיגוד BMI.
* פרסי BMI לרית'ם אנד בלוז ולהיפ הופ
* פרסי BMI של לונדון
* פרסי הקאנטרי של BMI
* פרסי BMI למוזיקה נוצרית
* ופרסי BMI ל"חלוצי מוזיקת הגוספל".

פרס המלחין הצעיר של BMI מוענק למלחיני מוזיקה קלאסית צעירים מאז 1951. זכו מלחינים כמו פיליפ גלאס (1959), ג'ון אדמס (1970), סטיבן ג'פה  (1974), ג'ונתן אליוט  (1985, 1987) ומייסון בייטס  (2003).
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
BMI
הר וילבי

**הר וילבי** (באנגלית: **Mount Wilbye**) הוא הפסגה הגבוהה ביותר של הרי לאסוס, בצפון האי אלכסנדר, שבאנטארקטיקה. 

גובהו של ההר 2,050 מטרים מעל פני הים.

ההר ממוקם 10.24 קילומטרים צפונית - מערבית מהר דבול.

## היסטוריה
### גילוי ומיפוי ההר

ההר מופה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

המיפוי עודכן בהתבסס על תצלומי לוויין שבוצעו על ידי לוויני לנדסט של ארצות הברית בפברואר 1975.

### מקור השם

שמו של ההר ניתן לו על ידי הוועדה המייעצת לשמות אנטארקטיים של בריטניה.

ההר נקרא על שמו של מלחין המדריגלים האנגלי ג'ון וילבי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

## קישורים חיצוניים

* הר וילבי באתר הסקר הגאולוגי של ארצות הברית
* הר וילבי באתר הגאזט האנטארקטי המשווה SCAR של ממשלת אוסטרליה
* הר וילבי באתר peakery (מרחקים לאתרים סמוכים)

## הערות שוליים

וילבי
לירה סן מרינזית

**לירה סן מרינזית** הייתה ההילך החוקי של מדינת סן מרינו עד מעברה לשימוש באירו בשנת 2002. סימנה היה **SML**.

הלירה הסן מרינזית הייתה שוות ערך ללירה האיטלקית ושערה הוצמד לזה של המטבע האיטלקי. מטבעות ושטרות של איטליה ושל לירת הוותיקן נחשבו להילך חוקי בסן מרינו. במקביל נחשבה הלירה של סן מרינו להילך חוקי באיטליה ובקריית הוותיקן.

## היסטוריה
הלירה הסן מרינזית נכנסה לשימוש בשנות השישים של המאה ה-19. המטבע הראשון שלה שנכנס לשימוש היה של חמישה סנטים (5/100 של לירה) מנחושת, בשנת 1864. ב-1875 נכנס לשימוש מטבע של עשרה סנט מנחושת. מטבעות של 50 סנט ושל לירה, שתי לירות וחמש לירות נכנסו לשימוש ב-1898. בשנות השלושים של המאה ה-20 הוטבעו מחדש מטבעות של חמש, עשר ועשרים לירות. לאחר מלחמת העולם השנייה הופסק השימוש במטבעות הסנט השונים.

בשנת 1972 החלה סן מרינו להכניס לשימוש מטבעות בעיצוב חדש, בערכים של 1, 2, 5, 10, 20, 50, 100 ו-500 לירות. כולם עוצבו בהתאם לעיצוב והממדים של מטבעות הלירה האיטלקית המקבילים. ב-1978 הונפק מטבע חדש של 200 לירות ומטבעות של 500 ו-1,000 לירות הונפקו ב-1982 וב-1997 בהתאמה. ב-1992 הוקטהו ממדיהם של מטבעות ה-50 וה-100 לירות.

לאחר הכנסת האירו לשימוש פסק השימוש במטבעות הלירה. לסן מרינו ניתן רישיון להטביע ולהשתמש במטבעות אירו בעיצוב משלה, והיא עושה זאת מעת לעת.

## קישורים חיצוניים

* תמונות של מטבעות סן מרינו, באתר World Coin Gallery

קטגוריה:מטבעות שהוחלפו באירו
קטגוריה:סן מרינו
נונאטאק פוקנר

**נונאטאק פוקנר** (באנגלית: **Faulkner Nunatak**) הוא נונאטאק בולט, בהרי לאסוס בצפון-מערב האי אלכסנדר, שבאנטארקטיקה. 

גובהו של הנונאטאק 200 מטרים מעל פני הים.

הנונאטאק ממוקם בסמוך ממערב לפסגת ביגל; ו-9.5 קילומטרים מערבית - דרומית להר דבול.

## היסטוריה
### גילוי ומיפוי הנונאטאק

הנונאטאק התגלה בתצלומי אוויר שצולמו על ידי צי ארצות הברית בשנת 1966.

### מקור השם

שמו של הנונאטאק ניתן לו על ידי הוועדה המייעצת לשמות אנטארקטיים. 

הנונאטאק נקרא על שמו של הרולד ט. פוקנר (Harold T. Faulkner), מצי ארצות הברית, שהיה מפקד מחלקת הצילום של טייסת VXE-6 במהלך מבצע דיפ פריז, בשנת 1969.

## קישורים חיצוניים

* נונאטאק פוקנר באתר הסקר הגאולוגי של ארצות הברית
* נונאטאק פוקנר באתר הגאזט האנטארקטי של ממשלת אוסטרליה
* נונאטאק פורנר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix
* נונאטאק פוקנר באתר mindat

## הערות שוליים

פוקנר
בן רד

ממוזער|בן רד
**בן אליהו**, שנודע בשם הבמה: **בן רד** (נולד ב-23 במאי 1971), הוא שדרן רדיו ישראלי ששידר את התכנית "נותן ברוק" משנת 2009 עד שנת 2024 ברדיו כאן 88 (ובעבר ב-88FM) וכן את התוכנית "רוק ישראלי" בכאן גימל.

## ביוגרפיה
בן אליהו נולד למשפחה יוצאת עיראק בשכונת נווה משכן בתל אביב (כיום בתחומי שכונת צהלה). כשהיה בן שנתיים חזרה המשפחה להתגורר בשכונה בה גדל אביו, שכונת גבעת עמל בתל אביב. בגיל 6 עברה משפחתו להתגורר ברמת השרון. בשנת 1995, לאחר פטירת סבו, החל לאסוף חומרים על תולדות יהדות עיראק ועל יהדות ארצות האסלאם; לטענתו המושג הסוציולוגי "יהודים-ערבים" אינו מדויק, שכן היהדות בנוסף להיותה דת מייצגת גם מוצא ותרבות.

בוגר תיכון אלון ברמת השרון.

את שירותו הצבאי עשה בחיל המודיעין.

בשנת 1993 הקים את תחנת הרדיו "גלי השרון" ששידרה מקיבוץ גליל ים, אז גם שינה את שמו לשם הבמה: בן רד. בשנת 1995 הוא החל לעבוד בקול ישראל. בין השנים 1999–2002 למד בן תואר ראשון בארכאולוגיה באוניברסיטת תל אביב.

אחרי הפסקה ארוכה של 12 שנים, בינואר 2009, בן חזר לקול ישראל לתחנת הרדיו 88FM, שם החל להגיש את תוכניתו "נותן ברוק". עד מהרה תפסה התוכנית תאוצה ופופולריות בזכות עמוד הפייסבוק שלה, "נותן ברוק - בן רד", שהפך בית לקהילת הרוק הגדולה בישראל, בין היתר בשל השקת קמפיין להבאת להקת פרל ג'אם לישראל שלא צלח כמו גם סכסוך מתוקשר עם רוג'ר ווטרס בדף הפייסבוק של האומן. בשנת 2017 לאחר הקמת תאגיד השידור הישראלי, היה בן בין היחידים שהושאר במשרתו כמגיש ברדיו 88FM המתחדש בשל הצלחת תוכניתו.

רד הושעה ב-2 ביוני 2010 לאחר שמתח ביקורת על פרסומת של בנק דיסקונט ששודרה במסגרת התכנית שלו; לדברי הבנק לא הם עמדו מאחורי השעייתו.

ב-21 באפריל 2020 - עת הושעתה תוכניתו בטענה כי הוא בחופשת מחלה כפויה בשל מגפת הקורונה - כתב בן פוסט בפייסבוק שבו שטח את קורות חייו ואת האשמותיו כלפי אלדד קובלנץ ותאגיד השידור הישראלי שלדבריו מקדמים אשכנזים על פני יהודים לא-אשכנזים באופן גס ובוטה. כשבועיים לאחר מכן אמר בראיון רדיופוני (דרך תוכנת "Zoom") ליערה זרד ולימור סמימיאן-דרש ב"גלי ישראל" כי לצערו אין מקום ליהודים יוצאי ארצות האסלאם בשמאל הישראלי, אליו השתייך (היה מצביע מפלגת העבודה הישראלית).

## הערות שוליים

קטגוריה:בוגרי תיכון אלון (רמת השרון)
קטגוריה:בוגרי אוניברסיטת תל אביב
קטגוריה:סגל קול ישראל
קטגוריה:סגל תאגיד השידור הישראלי - שידורי הרדיו
קטגוריה:שדרני רדיו ישראלים
קטגוריה:ישראלים שנולדו ב-1971
Not Myself Tonight

**Not Myself Tonight** (בעברית: **לא אני הלילה**) הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic. השיר יצא לאור ב-6 באפריל 2010, על ידי חברת התקליטים תקליטי RCA, כסינגל הראשון מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי גרג קרטיס, אסתר דין, ג'מאל ג'ונאס וג'ייסון פרי והופק על ידי פולאו דה דון. איגוד תעשיית ההקלטות האמריקאי טרם העניק לשיר מעמד כלשהו במדינה, אך בפברואר 2014, נודע על ידי ה-NBC ומגזין הבילבורד כי השיר נמכר במדינה בלמעלה מ-430,000 עותקים.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-21 מיליון השמעות.

## וידאו קליפ
הווידאו קליפ של ל-"Not Myself Tonight" צולם בין התאריכים 7 באפריל ועד 9 באפריל 2010 בלוס אנג'לס, בבימויה של הייפ ויליאמס. הקליפ הוקרן לראשונה באופן רשמי ב-Vevo ב-30 באפריל 2010. בנוסף לכך, דיברה אגילרה על תהליך יצירת הקליפ ועל שיתוף הפעולה עם ויליאמס. הקליפ והשיר נוצרו בהשראת "Express Yourself" של מדונה.

נכון לינואר 2022, מונה הצפיות של הקליפ עומד על למעלה מ-37 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי כריסטינה אגילרה
קטגוריה:וידאו קליפים שבוימו על ידי הייפ ויליאמס
קטגוריה:וידאו קליפים שצולמו בארצות הברית
קטגוריה:מחוות מוזיקליות למדונה
קטגוריה:שירים על מיניות
קטגוריה:שירי אלקטרופופ
קטגוריה:סינגלים בהוצאת RCA רקורדס
Butch is Not a Dirty Word

**Butch is Not a Dirty Word** (בעברית: **בוצ׳ה היא לא מילה גסה**, בקיצור **BINADW**) הוא מגזין לסבי חצי-שנתי, שפונה ללסביות בוצ'יות ולתומכיהן. זהו המגזין היחיד בעולם המוקדש במיוחד ללסביות בוצ'יות. המוטו של המגזין הוא "מגזין קווירי לבוצ'יות, לסביות, נשים בוצ'יות, טרנסים בוצ'יות, בוצ'יות לא־בינאריות וכל מי שאוהב אותן".

המגזין הוקם במלבורן, אוסטרליה במרץ 2017 כפרויקט ללא מטרות רווח המוקדש ללסביות בוצ'יות ולנשים "גבריות" באוסטרליה ובעולם כולו. עורכת המגזין היא אסתר גודוי, רוכבת סקייטבורד מקצוענית. ההשראה למגזין הייתה סדרת התמונות "בוצ'ה" של הצלמת מג אלן מסן פרנסיסקו. גודוי אמרה שהניסיון האישי שלה כמהגרת ממלבורן לפורטלנד, אורגון עודד אותה להקים את המגזין, כיוון שבפורטלנד היא הרגישה בפעם הראשונה שקיבלו אותה כמי שהיא – בוצ'ה לסבית.

מטרת המגזין היא להשיב את המילה "בוצ'ה" לשיח, לתת ייצוג חיובי יותר ללסביות בוצ'יות ולנשים גבריות, להרחיב את הקהילה הלסבית-בוצ'ית באוסטרליה, להילחם באי־הנראות הלסבית, ולהפריך את הדעה הקדומה הלסבופובית והגילנית נגד דימוי "הבוצ'ה הלסבית הזקנה" המתקשר ל"תוקפנות, כיעור, ובדידות". גודוי הצהירה כי כוונת המגזין היא "לשבור את האידיאל שגבריות ונשיות חייבים להיות שייכים לזכר או לנקבה. גבריות נשית תקפה באותה מידה כמו גבריות גברית. זה לא משהו שקשור למין או למגדר שלך. ובכל זאת, מפתיע עד כמה נושא זה הוא בבחינת טאבו, כשאת נראית כמו בחור אבל את נערה".

## ראו גם
* ספרות להט"ב
* קריאה קווירית

## קישורים חיצוניים
*

## הערות שוליים

קטגוריה:עיתונות להט"ב
קטגוריה:אוסטרליה: עיתונים
קטגוריה:לסביות
קטגוריה:מגזיני נשים
קטגוריה:נשים באוסטרליה
קטגוריה:מגזינים שהוקמו בשנת 2017
Heaven (שיר של טרוי סיון)

**Heaven** (בעברית: **גן עדן**) הוא שיר של הזמר וכותב השירים האוסטרלי טרוי סיון בהשתתפות הזמרת-יוצרת האוסטרלית-אמריקאית בטי וו. השיר יצא כסינגל החמישי מתוך אלבום הבכורה שלו, Blue Neighbourhood, ונכתב על ידי סיון, אלכס הופ, ג'ק אנטונוף וקלייר בוצ'ר.

קליפ רשמי של מילות השיר יצא ב-17 באוקטובר 2016. הקליפ המלא של השיר הופץ ב-19 בינואר 2017.

## רקע
השיר מפרט את המאבק של סיון עם היציאה מהארון כהומוסקסואל. הוא מסביר "כשהתחלתי להבין שאני כנראה הומו, הייתי צריך לשאול את עצמי את כל השאלות האלה – השאלות הבאמת באמת מפחידות האלה. האם אי פעם אמצא מישהו? האם אני בכלל אוכל להקים משפחה? אם יש אלוהים, האם האלוהים הזה שונא? אם יש גן עדן, האם אני הולך אי פעם להגיע לגן עדן?" הוא מתייחס לרצועה (המוזיקלית) הזו כאל "השיר החשוב ביותר" שהוא עשה אי פעם.

בריאיון למגזין Vulture אמר סיון; "הגעתי למצב שרציתי להתעמק במשהו קצת יותר ספציפי בחוויה שלי כהומוסקסואל. נכנסתי לאולפן והייתי צריך לחזור לכמה זיכרונות די לא נוחים ולעיתים כואבים על איך זה להיות בן 15 בארון. התחלתי לכתוב את השיר הזה שנקרא "Heaven" על החוויה ההיא." סיון הוסיף שהוא קיבל השראה מהסרט התיעודי "איך לשרוד מגפה" (How to Survive a Plague).

## וידאו קליפ
הווידאו קליפ של "Heaven" בוים על ידי לוק גילפורד והועלה ליוטיוב ב-19 בינואר 2017. לדברי נציג, סיון התכוון להעלות את הסרטון ב-20 בינואר, במקביל להשבעתו של דונלד טראמפ. עם זאת, השחרור הוקדם ביום בגלל תגובה מוחצת מצד המעריצים לטיזרים של הקליפ.

בקליפ השחור-לבן רואים את סיון מחובק על ידי אדם שפניו לא מוצגות, אם כי הוכח מאוחר יותר שהיה זה חברו של הזמר, ג'ייקוב ביקסנמן, תוך שהוא ספוג בגשם וחולק כבוד לתנועות ולהישגי הלהט"ב שקדמו לו. הקליפ מציג את מנהיג זכויות ההומוסקסואלים הארווי מילק לצד קטעי מצעדי גאווה וחתונות חד מיניות.

המסר של סיון שליווה את הקליפ היה: "תמיד היינו כאן. תמיד נהיה כאן. הסרטון הזה מוקדש לכל מי שבא לפני ונלחם למען מטרתנו ולמי שממשיך כעת במאבק. בזמני האופל והאור, בואו נאהב לנצח."

### ביקורות
ג'נה רומיין ממגזין בילבורד כינתה את הקליפ "עוצמתי" ו"מדהים". דייוויד רנשו ממגזין The Fader כינה אותו "מרגש".

## הופעות חיות
ב-18 באוקטובר 2016, סיון ביצע את השיר בתוכנית האירוח "המופע של אלן דג'נרס".

ב-19 ביולי 2019, סיון ביצע את השיר כחלק מהסט שלו בפסטיבל We the Fest 2019 בג'קרטה. במהלך ביצוע השיר, דגל הגאווה האיר את הרקע.

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טרוי סיון
קטגוריה:שירים שהופקו על ידי ג'ק אנטונוף
קטגוריה:וידאו קליפים בשחור-לבן
קטגוריה:שירי להט"ב
קטגוריה:שירים על גן עדן
הכיסא של ואן גוך

**הכיסא של ואן גוך** הוא ציור בצבעי שמן של הצייר ההולנדי וינסנט ואן גוך שנוצר בשנת 1888. כיום, היצירה מוצגת בגלריה הלאומית שבלונדון. ביצירה מתואר כיסא קש שחוק, ועל גבי הכיסא מונחות מקטרת וחבילת טבק.

## אודות היצירה
ב-7 במאי 1888, ואן גוך עבר ממלון בשם קוראל לקפה דה לה גר (Café de la Gare) שבארל, דרום צרפת. הוא התחבר לבעלי המקום, ג'וזף ומארי ז'ינו. הצייר תכנן לעבור לבית הצהוב, אך הוא נאלץ לחכות מפני שהבית לא היה מרוהט למגורים. בינתיים הוא השתמש במקום כסטודיו, והוא התחיל לעבוד על גלריית ציורים שתקשט בעתיד את ביתו. ואן גוך השלים שם את הציורים "הכיסא של ואן גוך", "חדר שינה בארל", "קפה הלילה", "מרפסת בית הקפה בלילה", "ליל כוכבים מעל הרון" ו-"החמניות".

פרויקט קישוט הבית הצהוב היה אחד השאפתניים ביותר שלקח על עצמו הצייר. ואן גוך עשה זאת למען חברו הצייר, פול גוגן, שהסכים להפצרותיו לבוא לגור עימו. מלבד יצירת "הכיסא של ואן גוך" הוא צייר גם ציור נוסף בשם "כיסא המסעד של פול גוגן". ביצירה ישנו כיסא, ועליו שני ספרים ונר על מעמד. לכיסא של גוגן גם יש מסעד, מה שאין בכיסאו של ואן גוך. ניכר כי הן הריצוף והן הרקע שונים בשתי היצירות. הצייר עשה גם שימוש בצבעיו האהובים; את הכיסא שלו הוא צבע בצהוב ואת הכיסא של גוגן הוא השלים באדום וברקע ירוק.

העובדה כי כיסא נותר ריק מדגישה את חסרונו של בעליו. הרעיון ליצירה נבע ממותו של הסופר צ'ארלס דיקנס, אמן שאותו ואן גוך העריץ. בעיתון שהגיע לידיו של הצייר הודפס חדר העבודה של הסופר עם כיסא מיותם מבעליו. אמנים רבים כגון פרננדו בוטרו, דייוויד הוקני הושפעו מיצירה זו ויצרו לה מחוות רבות.

קובץ:Vincent van Gogh - De stoel van Gauguin - Google Art Project.jpg|כיסא המסעד של פול גוגן, מוזיאון ואן גוך, אמסטרדם, הולנד


## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:כיסאות
קטגוריה:אוספי הגלריה הלאומית (לונדון)
ד'אורוויל (אי, אנטארקטיקה)

**האי ד'אורוויל** (באנגלית: **D'Urville Island**) הוא אי בארץ גרהאם, שבאנטארקטיקה.

האי הוא האי הצפוני ביותר בארכיפלג קבוצת איי ז'ואנוויל.

האי ממוקם בסמוך מצפון לאי ז'ואנוויל.

תעלת לארסן מפרידה בין האי ז'ואנוויל לבין האי ד'אורוויל.

אורכו של האי ד'אורוויל 27 קילומטרים; ארכו של קו החוף 94.5 קילומטרים; ושטחו של האי 455.3 קילומטרים רבועים.

שיא גובהו של האי 210 מטרים מעל פני הים.

## היסטוריה
### גילוי ומיפוי האי

האי מופה לראשונה בשנת 1902 על ידי המשלחת השוודית לאנטארקטיקה בפיקודו של אוטו נורדנשלד.

### מקור השם

נורדנשלד קרא לאי על שמו של קפטן ז'ול דומון ד'אורוויל, מגלה הארצות הצרפתי, אשר גילה את ארכיפלג איי ז'ואנוויל.

## קישורים חיצוניים
* האי ד'אורוויל באתר הסקר הגאולוגי של ארצות הברית
* האי ד'אורוויל באתר הגאזט האנטארקטי של ממשלת אוסטרליה
* האי ד'אורוויל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי ד'אורוויל
* נתוני זריחת/שקיעת שמש/ירח עדכניים עבור האי ד'אורוויל
* מזג אוויר נוכחי מעודכן באי ד'אורוויל
** תחזית מזג אוויר עדכנית ארוכת טווח עבור האי ד'אורוויל
** נתוני מזג אוויר היסטוריים עבור האי ד'אורוויל

## הערות שוליים

ד'אורוויל
You Lost Me

"**You Lost Me**" (בעברית: "**אתה איבדת אותי**") הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic. השיר יצא לאור ב-27 ביוני 2010, על ידי חברת התקליטים תקליטי RCA, כסינגל השלישי מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי כריסטינה אגילרה, סיה וסמואל דיקסון והופק על ידי סיה וסמואל דיקסון גם כן. בנוסף ל-"You Lost Me", כתבה הזמרת-יוצרת האוסטרלית סיה, עבור אגילרה גם את השירים "All I Need", "I Am", "Stronger Than Ever", ו-"Blank Page".

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.

## וידאו קליפ
הווידאו קליפ של ל-"You Lost Me" בוים על ידי אנתוני מנדלר, שידוע בזכות עבודתו עם אמנים כמו שאקירה, ריהאנה, לנה דל ריי וג'ניפר לופז. בנוסף לכך, חשפה אגילרה באחד מהראיונות כי במהלך הקליפ, היה שימוש בלמעלה מ-90 קילו של פחם. הקליפ פורסם בערוץ ה-Vevo שלה.

נכון לינואר 2022, מונה הצפיות של הקליפ עומד על למעלה מ-95 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי סיה
קטגוריה:וידאו קליפים שבוימו על ידי אנתוני מנדלר
קטגוריה:שירים על בגידה: זוגיות
קטגוריה:שירים על כאב לב
פרנסיס אוזוהו

**פרנסיס אודינקה אוזוהו** (באנגלית: **Francis Odinaka Uzoho**; נולד ב-28 באוקטובר 1998) הוא כדורגלן ניגרי המשחק בעמדת השוער באומוניה ניקוסיה.

## קריירת מועדונים
אוזוהו, התחיל את הקריירה שלו בקבוצת הכדורגל של אקדמית אספיר הקטרית, אליה הצטרף כשהיה בן 14. בשנת , יצא להתרשמות במחלקת הנוער של ברצלונה, אך בסופו של דבר חתם בדפורטיבו לה קורוניה.

בעונת  הצטרף לקבוצת המילואים, וב-10 בספטמבר ערך את הופעת הבכורה שלו בקבוצה בניצחון 0-3 נגד ריאל מדריד קסטיליה. ב-15 באוקטובר 2017, ערך את הופעת הבכורה שלו בקבוצה הבוגרת בתיקו 0-0 נגד אייבר. את הופעה זו, ערך בגיל 18 שנים ו-352 ימים ובכך הפך לשוער הזר הצעיר ביותר בתולדות הלה ליגה, ולשחקן השני השני הכי צעיר בתולדות הליגה אחרי אשרף חכימי.

ב-24 באוגוסט 2018, אוזוהו חתם על חוזה לשלוש עונות והושאל מיידית לאלצ'ה מהליגה הספרדית השנייה. לאחר שלא הרבה לשחק באלצ'ה, בפברואר  הושאל לאנורתוסיס פמגוסטה, על מנת לצבור דקות משחק לקראת גביע אפריקה לאומות 2019. ב-2 בפברואר 2019, ערך את הופעת הבכורה שלו בקבוצה במשחק הליגה נגד אפולון לימסול, על אף שלא היה רשום. כתוצאה מכך, אנורתוסיס קיבלה עונש של הפחתת 9 נקודות ממאזנה ואוזוהו הורחק ממשחק אחד ובנוסף הוטל עליו כנס של אלף אירו. אוזוהו, ערער על העונש והערעור התקבל.

ביולי  הושאל לאומוניה ניקוסיה, ועונה לאחר מכן שוחרר מלה קורוניה ועבר ליריבתה העירונית של קבוצתו האחרונה, אפואל ניקוסיה.

בספטמבר  אוזוהו חתם באומוניה ניקוסיה.

## קריירה בינלאומית
בצעירותו, אוזוהו שיחק בנבחרת הנוער של ניגריה.

באוקטובר  זומן לראשונה לסגל הנבחרת הבוגרת. ב-14 בנובמבר 2017, ערך את הופעת הבכורה שלו בנבחרת בניצחון 2-4 נגד .

אוזוהו, שימש כשוער ראשון של הנבחרת במונדיאל 2018, אולם בגביע אפריקה לאומות 2019 שותף רק במשחק אחד.

באוקטובר , נפצע במהלך משחק ידידות נגד  והוחלף על ידי מאדוקה אוקויהש עבורו זו הייתה ההופעה הראשונה בנבחרת. חודש לאחר מכן אוזוהו עבר ניתוח. בהמשך לאחר השיקום הוא חזר לשחק עבור הנבחרת.

נכלל בסגל נבחרת ניגריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:שוערי כדורגל ניגרים
קטגוריה:כדורגלני דפורטיבו לה קורוניה
קטגוריה:כדורגלני אלצ'ה
קטגוריה:כדורגלני אנורתוסיס פמגוסטה
קטגוריה:כדורגלני אומוניה ניקוסיה
קטגוריה:כדורגלני אפואל ניקוסיה
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים ניגרים בקטר
קטגוריה:ספורטאים ניגרים בספרד
קטגוריה:ספורטאים ניגרים בקפריסין
קטגוריה:ניגרים שנולדו ב-1998
I Hate Boys

**I Hate Boys** (בעברית: **אני שונאת בנים**) הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic. השיר יצא לאור ב-28 ביוני 2010, על ידי חברת התקליטים תקליטי RCA, כסינגל הרביעי והאחרון מתוך האלבום.

השיר הגיע למקום התשיעי במצעד השירים שבאינדונזיה.

## הרכב
השיר נכתב על ידי כריסטינה אגילרה, פולאו דה דון, אסתר דין, ויליאם טיילר, ביל ולינגס וג'יי. ג'יי. האנטר והופק על ידי פולאו דה דון, קלוד קלי ואנומלי. דון עבד עם אגילרה על הסינגלים הקודמים שלה מתוך האלבום, "Not Myself Tonight" ו-"Woohoo". השיר דוגם בתוכו קטע מתוך השיר "Jungle Juice", של ההרכב אלקטריק קוקונט, שיצא בשנת 1973 ונכלל באלבום המוזיקה, . השיר הוא שיר בסגנון הגלאם רוק, פופ ואלקטרופופ, שמכיל בתוכו אלמנטים של סינת'פופ ופופ אורבני.

מבחינה לירית, השיר מדבר על שנאה עזה כנגד בנים. לפי אתר המוזיקה Idolator, השיר מתחיל בקול צליל של תופים, בדיוק כפי שניתן לשמוע בלהיט הבינלאומי "I Kissed a Girl", של הזמרת-יוצרת האמריקאית קייטי פרי, תוך שהוא מזכיר גם את הלהיט "Girlfriend", של הזמרת-יוצרת הקנדית אבריל לאבין.

## ביקורת והצלחה
הביקורות שהופנו כלפי השיר ממבקרי המוזיקה, היו מעורבות ברובן. לסלי סיימון מ-MTV Buzzworthy כתבה שהשיר הוא "המנון ראלי-כיף וסינתטי-פופ-מנצח". ב-*Daily Star* תואר השיר כ-"שיר מתעתע מסוגת הגלאם רוק, בו ניתן להבין את השנאה כלפי הבנים".

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.5 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי כריסטינה אגילרה
קטגוריה:שירים עם נושאים פמיניסטיים
קטגוריה:שירי רוק אמריקאיים
קטגוריה:סינגלים בהוצאת RCA רקורדס
בית הכנסת בקניגסברג

שמאל|ממוזער
שמאל|ממוזער|פנים בית הכנסת[שמאל|ממוזער|בית הכנסת המשוחזר, [2019]]
**בית הכנסת החדש בקניגסברג** היה בית כנסת גדול שנבנה בשנת 1890 בקניגסברג שבמזרח פרוסיה והושמד בליל הבדולח. נחשב לאחד מבתי הכנסת המפוארים שהיו במרחב הגרמני ושוחזר מחדש בעשור השני של המאה ה-21.

## היסטוריה
בית כנסת זה נבנה בסביבות 1890 עבור הקהילה הליברלית, הוא הוקם בעיר החוף קניגסברג (כיום קלינינגרד) שהייתה בשליטה גרמנית ונקרא בית הכנסת החדש, על שום בית כנסת אחר שהיה בנוי בעיר כמאתיים שנה קודם לכן. בית הכנסת החדש הגיע לגובה 46 מטר והיה מהיפים בגרמניה.

לפני מלחמת העולם השנייה היו בקניגסברג חמישה בתי כנסת. עם עליית הנאצים לשלטון, במהלך "ליל הבדולח" בין ה-9 ל-10 בנובמבר 1938, נשרפו והושמדו בתי הכנסת של קניגסברג. לאחר הפוגרום, רק בית כנסת אחד נשמר במצב יחסי, בית הכנסת "עדת ישראל". התפילות עברו לבית כנסת זה והתקיימו עד 1942. הרב האחרון של בית הכנסת מ-1 באפריל 1936 היה רבי יוסף צבי דינר. באוגוסט 1944, במהלך הפשיטה האווירית הבריטית על קניגסברג, נהרס בית הכנסת האחרון.

ב -17 באוקטובר 2011 התקיים בקלינינגרד (כיום בשטח רוסיה) טקס הנחת אבן הפינה לבית הכנסת המשוחזר. באירוע השתתפו אישי ציבור בהם ראש העיר. עד אז היה במקום קרקס, והוא התפנה לטובת השיקום. בניית בית הכנסת ארכה עד 2018.

בבית הכנסת החדש אלפיים מקומות. הוא נבנה באותו מקום בו היה בעבר בית הכנסת קניגסברג. עבור השיקום נוסדה קרן ייעודית ב-14 ביולי 2011, שנוסדה על ידי איש העסקים ולדימיר כצמן והארגון היהודי הדתי "הקהילה היהודית בקלינינגרד".

## ראו גם
* קהילת יהודי קניגסברג

## קישורים חיצוניים

* В Калининграде заложен первый камень в основание будущей синагоги

קטגוריה:גרמניה: בתי כנסת שנחרבו בליל הבדולח
קטגוריה:רוסיה: בתי כנסת
קטגוריה:קניגסברג
קטגוריה:קלינינגרד
Consequences

"**Consequences**" (בעברית: "**השלכות**") הוא סינגל שהוקלט על ידי הזמרת הקובנית-אמריקאית קמילה קביו מתוך אלבום הבכורה שלה, Camila.

## רקע
השיר נכתב על ידי קביו, איימי ודג', ניקול גליון ואמילי וייסבנד והופק על ידי אמיל הייני. השיר הוא בלדת פסנתר. מבחינה לירית, הוא על ההשפעה שהשאיר בן זוג שהיה בחייה של קביו. הזמרת רמזה על צאת השיר כסינגל לאחר ששלחה חבילות כוללות רמזים למעריציה ב-3 באוקטובר 2018. שתי הגרסאות של השיר יצאו לאור ב-9 באוקטובר 2018 כסינגל השלישי והאחרון מתוך אלבום הבכורה של קביו.

## וידאו קליפ
ווידאו קליפ שהופק לגרסת התזמורת, בבימויו של דייב מאיירס יצא לאור ב-10 באוקטובר 2018. בסרטון מופיע דילן ספראוס. בקליפ נראית קביו הולכת בפארק בעוד סצנות מתוך הזוגיות שלה עם ספראוס מקיפות אותה. נכון למאי 2020, הווידאו קליפ צבר כ-49 מיליון צפיות ביוטיוב.

סרטון ורטיקלי יצא לאור ב-13 בנובמבר 2018 בו קביו נראית כשהיא שרה מול תזמורת ומקליטה את השיר. במקור, היה הסרטון תוכן בלעדי לספוטיפיי. הסרטון מעוצב בשחור-לבן.

## פרסים

## הופעות חיות
קביו ביצעה את השיר בתוכנית בוקר טוב אמריקה ובטקס פרסי המוזיקה האמריקאית. בנוסף, ביצעה קביו את השיר כשתפקדה כמופע החימום בסיבוב ההופעות Reputation Stadium Tour של טיילור סוויפט. השיר היה גם חלק מסיבוב ההופעות Never Be the Same Tour של קביו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי איימי ודג'
קטגוריה:שירים שנכתבו על ידי ניקול גליון
קטגוריה:שירים שנכתבו על ידי קמילה קביו
קטגוריה:וידאו קליפים שבוימו על ידי דייב מאיירס
קטגוריה:שירי פלטינה בארצות הברית
קטגוריה:שירי פלטינה כפולה בברזיל
קטגוריה:סינגלים בהוצאת אפיק רקורדס
Woohoo

**Woohoo** (בעברית: **ווהו**) הוא סינגל שהוקלט על ידי הזמרת-יוצרת האמריקאית כריסטינה אגילרה, ביחד עם הראפרית הטרינידדית ניקי מינאז', מתוך אלבום האולפן השישי שלה, Bionic. השיר יצא לאור ב-25 במאי 2010, על ידי חברת התקליטים תקליטי RCA, כסינגל השני מתוך האלבום.

השיר הגיע למקום העשירי במצעד השירים של גרמניה.

## רקע וכתיבה
השיר נכתב על ידי כריסטינה אגילרה, פולאו דה דון, אסתר דין, קלוד קלי וניקי מינאז' והופק על ידי פולאו דה דון וקלוד קלי. השיר קיבל ביקורות מעורבות לצד ביקורות חיוביות מטעם מבקרי המוזיקה; רובם שיבחו את שירתה של אגילרה ואת קטע הראפ של מינאז'.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.

## הופעה
כריסטינה אגילרה ביצעה את השיר ביחד עם הלהיט "Not Myself Tonight" בשנת 2010, במהלך טקס פרסי הווידאו-קליפים של MTV. ההופעה זכתה להד תקשורתי, תוך שמבקרי מוזיקה שונים ביקרו אותו, ביניהם ג'יימס מונטגומרי מ-MTV News.

בנוסף לכך, תמר אניטאי מ-MTV Buzzworthy סקרה את ההופעה ואת הביצוע של השיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי קלוד קלי
קטגוריה:שירים על מיניות
קטגוריה:שירי דאנסהול
קטגוריה:סינגלים בהוצאת RCA רקורדס
יונתן פריג'

**יונתן פריג**' (10 בנובמבר 1978 – 31 במאי 2020) היה גיטריסט, מלחין ומפיק מוזיקלי ישראלי.

## ביוגרפיה
פריג' נולד בשנת 1978 וגדל ביהוד. החל את דרכו המוזיקלית בשנת 1996, כששימש כגיטריסט בהרכב הרוק של השחקנית והזמרת אורלי פרל, "ראלי צ'ופר". בשנת 2000, היה שותף גם בהקמת הרכב הרוק האלטרנטיבי, Squid. כמו כן, פעל לאורך השנים כגיטריסט ומפיק מוזיקלי עבור אמנים שונים, בעיקר עבור הזמר עברי לידר. בנוסף לכך, שימש כגיטריסט בתוכניות ריאליטי מוזיקליות, בהם "כוכב נולד", "The Voice ישראל" ו"בית ספר למוסיקה". בשנת 2001 סיים לימודי מוזיקה ב.

בשנת 2006 יצא אלבום ההופעה של עברי לידר, "Live CD", אותו ליווה פריג' כגיטריסט ומעבד מוזיקלי.

בשנת 2008 לקח חלק בעיבוד והפקת אלבומה של ריטה "רמזים", לצידו של עברי לידר ושימש כגיטריסט לאורך כל האלבום. באותה השנה, הצטרף להרכב "הפרויקט של עידן רייכל" כגיטריסט באלבום "בין קירות ביתי". עוד באותה השנה, השתתף בעיבוד והפקת שירי אלבומו של עברי לידר, "בקצב אחיד בתנועות של הגוף".

בשנת 2013 שימש כגיטריסט באלבום "רבע לשש" של הפרויקט של עידן רייכל, שזכה במעמד פלטינה מרובעת. בשנת 2011 שימש כגיטריסט במופעם של שירי מימון ושמעון בוסקילה "המופע המשותף".

בשנת 2015 הפיק את אלבומו של עברי לידר "האהבה הזאת שלנו", ובו הלחין עם לידר את רוב השירים. שיר הנושא, "האהבה הזאת שלנו", הגיע למקום ה-20 במצעד השנתי של רשת ג'. שירים נוספים מתוך האלבום כדוגמת "הייתי כאן" הגיעו למצעדי הפזמונים השבועיים והשנתיים אף הם.

ב-31 במאי 2020 נפטר לאחר שלקה בדום לב. מותו גרר תגובות מטעם אמנים רבים איתם עבד בהם עברי לידר, שירי מימון, דורון מדלי, ריטה וזהבה בן, ואף מטעם שר התרבות והספורט חילי טרופר, שאמר כי . ב-11 ביוני 2020 יצא אלבומה השישי של הזמרת שירי מימון, "נשימה", אותו החליטה מימון להקדיש לזכרו של פריג'. מתוך האלבום השירים "נשימה" ו"אוויר", בהם שימש כנגן גיטרה.

## חיים אישיים
פריג' היה נשוי לזמרת שירלי נוב, והיה אבא למיכאל ואריאל

## קישורים חיצוניים

* 

## הערות שוליים

קטגוריה:גיטריסטים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:אמני הפרויקט של עידן רייכל
קטגוריה:בוגרי תיכון מקיף יהוד
קטגוריה:בוגרי הקריה האקדמית אונו
קטגוריה:ישראלים שנולדו ב-1978
קטגוריה:ישראלים שנפטרו ב-2020
I'm So Tired...

"****" (מעוצב: **i'm so tired**; בעברית: **כל כך נמאס לי...**) הוא סינגל שהוקלט על ידי הזמר האמריקאי לאוב והזמר האוסטרלי טרוי סיון. הוא יצא לאור ב-24 בינואר 2019 ובהמשך הוצג כסינגל הראשי באלבום הבכורה של לאוב, How I'm Feeling. השיר הגיע למקום השמיני במצעד הסינגלים הבריטי והפך לשיר הראשון של שני האמנים שמגיע שם לעשירייה הראשונה. השיר הגיע גם לחמישייה הראשונה באירלנד, לעשירייה הראשונה בניו זילנד, ול-15 הראשונים באוסטרליה.

## רקע
סיון זוכר ש"התחרפן לגמרי" לאחר שהוצגה לו הרצועה על ידי לאוב במהלך פגישת הכתיבה. הרצועה עברה מספר שינויים. בשלב מסוים, הפזמון כלל ארבע פעימות תוף על הרצפה (four-on-the-floor). אף על פי שאותה הגרסה "הרגישה ממש טוב", לדברי סיון, היא גם הרגישה עבורו כמו רמיקס, ואותו רכיב בוטל בסופו של דבר. לאוב היה ממשיך לקרוא לסינגל "דואט מקרי" ומסביר כי "הוא [סיון] פשוט נשמע טוב מדי כששר אותו, כך שלדעתי זה היה פשוט טבעי לעשות את התקליט ביחד".

## ביקורת
מגזין רולינג סטון כינה את השיר "חיתוך נמרץ" ש"מזלזל בבלדות חולה אהבה מודרניות כמו "Hurts Like Heaven" של קולדפליי ו"Buzzcut Season" של לורד, עם לאוב וסיון על איך "כל כך נמאס להם משירי אהבה". לייק שץ ממגזין Consequence of Sound כינה אותו "האזנה רעיונית ומפוכחת".

### רשימות סוף שנה
"" נחשב בעיני מבקרים רבים לאחד השירים הטובים ביותר בשנת 2019.

## קליפים
ביוטיוב יש גרסה של טרוי סיון ואחת של לאוב. ההבדל בין שתי הגרסאות הוא שגרסתו של לאוב אורכת 2 שניות יותר מהגרסה של סיון. כמו כן, לאוב הוא זה שנוהג במכונית בגרסת טרוי סיון, ואילו טרוי סיון הוא זה שנוהג במכונית בגרסת לאוב.

סרטון מוזיקה לשיר יצא ב-14 בפברואר 2019, יום האהבה. בסרטון רואים את השניים שרים ונכנסים בין זוג שיוצא לדייט, בזמן שהם עדיין לא מבחינים בהם. בסופו של דבר לאוב טורק את דלת המכונית, מפעיל אזעקה ברכב וזוכה לתשומת ליבם תוך כדי שמתרחק.

## נתוני מכירות

## קישורים חיצוניים
* סרטון השיר i'm so tired... (גרסת טרוי סיון) באתר יוטיוב
* סרטון השיר i'm so tired... (גרסת לאוב) באתר יוטיוב
* מילות השיר i'm so tired... באתר MetroLyrics

## הערות שוליים

קטגוריה:שירי לאוב
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לאוב
קטגוריה:שירים שנכתבו על ידי לילנד
קטגוריה:שירים שנכתבו על ידי מייקל פולק
קטגוריה:שירי פלטינה כפולה בארצות הברית
The Buried Sessions of Skylar Grey

**The Buried Sessions of Skylar Grey** הוא המיני-אלבום הרביעי של הזמרת-יוצרת האמריקאית סקיילר גריי. המיני-אלבום יצא לאור ב-17 בינואר 2012 על ידי חברות התקליטים אינטרסקופ רקורדס ו-Kidinakorner.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2012
קטגוריה:אלבומי סקיילר גריי
קטגוריה:מיני-אלבומים באנגלית
קטגוריה:מיני-אלבומי חברת אינטרסקופ רקורדס
בית הכנסת הכוראלי של ויטבסק

**בית הכנסת הכוראלי של ויטבסק** היה בית כנסת היסטורי ב, בלארוס.

הוא נבנה לאחר הניצחון הרוסי בפלישת נפוליאון, אך עם שלטונו של ניקולאי הראשון, הוחרם על ידי רשויות העיר והוצבה בו אורווה. הצאר אלכסנדר הראשון החזיר את זכות השימוש בבניין ליהודי ויטבסק, אך רק בשנת 1890 הסכימו שלטונות העיר לשפצו. השיפוץ מומן ממס שקיבלו הרשויות מהאוכלוסייה היהודית בגין הזכות לסחור בבשר.

בית הכנסת נפתח רשמית רק בשנת 1899. במשך שנים כיהן בו הרב בער גיטלזון.

היסטוריון האמנות בבלארוס אליאקסנדר לוקוטקו מתארך את שנת הבנייה המשוערת של בית הכנסת ל-1630, אולם המבנה עבר הרבה שחזורים עד שאיבד את מראהו המקורי. חזיתו הראשית של בית הכנסת בראשית המאה העשרים הייתה בניין בן שתי קומות שנבנה על הכן גבוה. היו תוספות חד קומתיות משני הצדדים.

בית הכנסת נסגר על ידי השלטונות הבולשביקים בשנת 1929, ובמקום הופעל מועדון תרבות. במהלך מלחמת העולם השנייה ניזוק קשה, ולאחריה נהרסו שרידיו. השטח היה חלק מפארק שנבנה במקום.

## קישורים חיצוניים

* Wybrane zdjęcia
* תיאור בית הכנסת באתר של ויטבסק

ויטבסק
ויטבסק
קטגוריה:ויטבסק
Love Incredible

**Love Incredible** (בעברית: **אהבה מדהימה**) הוא סינגל של המפיק המוזיקלי קשמיר קאט, שהוקלט על ידי הזמרת-יוצרת האמריקאית קמילה קביו, מתוך אלבום האולפן, 9. השיר יצא לאור ב-17 בפברואר 2017, על ידי חברות התקליטים אינטרסקופ רקורדס ומאד לאב רקורדס, כסינגל השני מתוך האלבום.

## רקע וכתיבה
השיר נכתב על ידי קשמיר קאט, בני בלנקו, סופי וקמילה קביו והופק על ידי קשמיר קאט, בני בלנקו וסופי גם כן. השיר הוא שיר מסוגת הרית'ם אנד בלוז, המשלב בתוכו גם את סגנון האלקטרופופ, המאפיינים שירים נוספים מתוך האלבום, 9. בנוסף, מכיל השיר גם את סוגת ה-EDM.

בסמוך לצאתו, עלה השיר לרשת הזרמת המדיה ספוטיפיי ונכון ליוני 2020, צבר קרוב ל-37 מיליון השמעות.

## ביקורת
קאט בין ממגזין הבילבורד השוותה את השיר להוצאות הקודמות של קשמיר קאט ותיארה אותו כ-"מנגינה שנשמעת כאילו היא משתלבת באופן מושלם עם שאר השירים מתוך אלבום הבכורה, בו היא נכללת" וזאת בנוסף לכך שהעניקה לשיר ביקורת חיובית מאוד.

כריסטינה לי מ-*[[Idolator]]* שיבחה את ההפקה של השיר ואת שירתה של קביו וכינתה אותו כשיר "אלקטרופופ דרמטי וחלומי".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי קמילה קביו
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:סינגלים בהוצאת אינטרסקופ רקורדס
הדיוויזיה ה-25 (בריטניה)

**הדיוויזיה ה-25 של [[הצבא הבריטי]]** הייתה דיוויזיה בריטית אשר לחמה במלחמת העולם הראשונה.

## היסטוריה
בספטמבר 1914 גויסה הדיוויזיה כחלק מהצבא החדש והחלה באימונים, ובספטמבר 1915 נשלחה הדיוויזיה לצרפת. בשנת 1916 לחמה הדיוויזיה במהלך הקרב על הסום, ובשנת 1917 היא לחמה בקרב מסין וקרב פשנדל. בשנת 1918 הותקפה הדיוויזיה שלוש פעמים במהלך מתקפת האביב, בתחילה היא הותקפה במהלך מבצע מיכאל, ולכן היא הועברה לאזור איפר, שם הותקפה במהלך קרב איפר הרביעי. לאחר מכן היא הועברה לאזור האן, שם הותקפה שוב במהלך הקרב השלישי על האן.  ביוני 1918 הועברה הדיוויזיה לאיטליה, ובספטמבר היא הוחזרה לצרפת ולחמה במתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

## קישורים חיצוניים
* הדיוויזיה ה-25

קטגוריה:עוצבות בריטיות שלחמו בחזית המערבית במלחמת העולם הראשונה
25